Diari Oficial de la Generalitat Valenciana


Sumari del DOGV 3707, del 13-03-2000 (2000/1867)

DECRET 31/2000, de 7 de març, del Govern Valencià, pel qual es crea el Col·legi Públic d’Educació Infantil i Primària núm. 50 d’Alacant, per desglossament del Col·legi Públic Voramar.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3707

Data del DOGV
:   13-03-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/1867


Data del document
:   07-03-2000

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

 Descriptors 

:   * Alacant
    * centre d'ensenyament

DECRET 31/2000, de 7 de març, del Govern Valencià, pel qual es crea el Col·legi Públic d'Educació Infantil i Primària núm. 50 d'Alacant, per desglossament del Col·legi Públic Voramar. [2000/X1867]
  
L'Ajuntament d'Alacant, en la sessió plenària del dia 12 de novembre de 1992, va posar a disposició de la Generalitat Valenciana una parcel·la de 7.400 m2 per a la construcció d'un centre d'Educació General Bàsica.
  
El 26 de maig de 1999, prèvia declaració d'emergència, es contractà l'execució de les obres de 6 unitats d'Educació Infantil.
  
Per atendre les necessitats d'escolarització detectades en el districte escolar AL.3210, la directora general de Centres Docents, mitjançant Resolució de 18 d'octubre de 1999, va habilitar 5 unitats d'Educació Infantil al Col·legi Públic Voramar d'Alacant.
  
El Consell Escolar Municipal d'Alacant ha emés informe favorable a la proposta de creació d'un nuo centre per desglossament del Col·legi Públic Voramar.
  
La Inspecció Educativa i la Direcció General de Centres Docents han emés informe favorable respecte d'això. L'evolució de les dades de matrícula dels cursos escolars anteriors permeten efectuar previsions de creixement de la demanda de llocs escolars al districte de l'Albufereta-Condomina de la ciutat d'Alacant i aconsellen la creació d'un centre docent nou per a atendre dita demanda.
  
L'immoble complix els requisits exigits pel Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general no universitaris, i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa, de titularitat de la Generalitat Valenciana.
  
Els mestres que tenen destinació definitiva al centre existent en l'actualitat i que, com a conseqüència del desglossament s'adscriguen al centre creat per este decret, mantindran a amb caràcter general l'antiguitat que tenien al centre d'origen, en aplicació d'allò establit en la disposició addicional sèptima del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, Butlletí Oficial de l'Estat de 6 d'octubre de 1998.
  
En virtut d'això, i conformement al que establix l'article 17 de la Llei Orgànica 8/1985, de 3 de juliol , Reguladora del Dret a l'Educació i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Ciència, després de la deliberació prèvia del Govern Valencià, en la reunió del dia 7 de març de 2000,
  
DECRETE
  
Article 1
  
Es crea, per desglossament del Col·legi Públic Voramar d'Alacant, codi 76804030, el següent centre docent:
  
Província: Alacant.
  
Localitat: Alacant.
  
Districte escolar núm. 10.
  
Denominació: Col·legi Públic d'Educació Infantil i Primària, núm. 50.
  
Codi: O3015350.
  
Titular: Generalitat Valenciana.
  
Adreça: carrer Camí del Far, s/n.
  
Composició: 6 unitats d'Educació Infantil i 12 d'Educació Primària.
  
Capacitat: 150 llocs d'Educació Infantil i 300 d'Educació Primària.
  
Article 2
  
1. El centre iniciarà les seues activitats el curs escolar 1999/2000 i oferirà 5 unitats d'Educació Infantil.
  
2. En el citat curs estarà dotat amb 6 llocs de treball d'Educació Infantil, que es desglossaran del Col·legi Públic Voramar.
  
3. En cursos successius s'implataran la resta dels ensenyaments amb què es configura el centre.
  
Article 3
  
El centre aplicarà el programa d'educació bilingüe Programa d'Incorporació Progressiva (PIP).
  
Article 4
  
1. El Col·legi Públic Voramar d'Alacant, codi 15628863, queda configurat de la següent manera:
  
Composició: 6 unitats d'Educació Infantil, 12 d'Educació Primària i 4 unitats de primer cicle d'Educació Secundària Obligatòria.
  
Capacitat: 150 llocs d'Educació Infantil, 300 d'Educació Primària i 120 de primer cicle d'Educació Secundària Obligatòria.
  
2. Els llocs de treball del centre seran els següents:
  
- 7 d'Educació Infantil
  
- 12 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 1 d'Educació Primària, Música
  
- 1 d'Educació Especial, Pedagogia Terapèutica
  
- 1 d'Educació Especial, Audició i Llenguatge
  
- 1 d'Educació Secundària Obligatòria, Anglés
  
- 1 d'Educació Secundària Obligatòria, Valencià
  
- 2 d'Educació Secundària Obligatòria, Matemàtiques-Ciències Naturals
  
- 1 d'Educació Secundària Obligatòria, Socials-Geografia i Història
  
DISPOSICIÓ ADDICIONAL
  
El que s'establix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò establit en este decret, així com per a modificar, si es dóna el cas, la configuració del centre i per a implantar progressivament els ensenyaments d'Educació Primària que s'hi preveuen.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els efectes s'entendran referits a l'inici del curs escolar 1999/2000.
  
València, 7 de març de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,